**Návrh obchodných podmienok** Príloha č. 8

 **Zmluva č. XXXX/XXXX/XXXX**

uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len “zákon o verejnom obstarávaní”) ďalej len „Zmluva“ v príslušnom gramatickom tvare.

1. **Zmluvné strany**
	1. **Objednávateľ: Slovenská technická univerzita v Bratislave**

 Vazovova 5, 812 43 Bratislava (ďalej len „STU“)

 Účelové zariadenie Študentské domovy a jedálne,

 Bernolákova 1, 811 07 Bratislava (ďalej len „ÚZ ŠDaJ STU“)

 Štatutárny orgán : Dr.h.c., prof.h.c., prof. Dr. Ing. Oliver Moravčík, rektor

 Osoba oprávnená na podpis Zmluvy: Ing. František Hulík, riaditeľ ÚZ ŠDaJSTU

 Osoby oprávnené konať

 vo veciach technických : Ing. Stanislav Širůček, vedúci TIÚ ÚZ ŠDaJ STU,

 Ing. Imrich Šipoš, vedúci OdEaRČ ÚZŠDaJ STU,

 Ing. František Hegedüs, prev. riaiditeľ ŠD Mladosť,

 Ing. Peter Počuch, vedúci TÚ ŠD Mladosť,

 Andrea Foltínová, pr. riaditeľka ŠD Dobrovičova,

 Mgr. Ondrej Pakši, techn. pracovník ŠD Dobrovičova,

 Ing. Peter Krč, prevádzkový riaditeľ ŠD Mladá garda,

 Marin Milkov Karavasilev vedúci TÚ ŠD Mladá garda,

 Eva Lassuová pr. riaditeľka ŠD Akademik,

 Mgr. Ivan Klučka, pr.riaditeľ ŠD Jura Hronca a N.Belojanisa.

 Bankové spojenie : Štátna pokladnica

 č. ú. : 7000307338 / 8180

 IBAN : SK59 8180 0000 0070 0030 7338

 SWIFT : SPSRSKBAX

 IČO : 00397687

 DIČ : 2020845255

 IČ DPH : SK2020845255

 Právna forma: Verejnoprávna inštitúcia zriadená podľa zákona č. 131/2002 Z. z. o vysokých

 školách a o zmene a doplnení niektorých zákonov v znení neskorších predpisov ako verejná

 vysoká škola (ďalej tiež „objednávateľ“ v príslušnom gramatickom tvare).

* 1. **Poskytovateľ:**

Názov organizácie :

Sídlo organizácie :

Zastúpený: :

Osoba oprávnená konať

 vo veciach zmluvných :

vo veciach technických :

Bankové spojenie :

Číslo účtu :

IBAN :

BIC :

IČO :

DIČO :

IČ DPH :

Zapísaný v obchodnom registri :

 (ďalej tiež „poskytovateľ“ v príslušnom gramatickom tvare). Ďalej tiež objednávateľ

 a  poskytovateľ osobitne ako „Zmluvná strana“, alebo spolu ako „Zmluvné strany“

 v príslušnom gramatickom tvare).

1. **Úvodné ustanovenia**
	1. Táto Zmluva sa uzatvára ako výsledok verejného obstarávania na predmet zákazky „Odborné prehliadky a odborné skúšky elektrických zariadení“ v zmysle § 117, ods. 6 zákona o verejnom obstarávaní. Poskytovateľ vyhlasuje, že je oprávnený a spôsobilý v rámci predmetu svojej činnosti dodať predmet Zmluvy tak, ako je definovaný v tejto Zmluve a v jeho ponuke vo verejnej súťaži.
	2. Zmluvné strany vzájomne prehlasujú, že sa presvedčili o identite druhej Zmluvnej strany a že označenie Zmluvnej strany poskytovateľa v článku 1 tejto Zmluvy zodpovedá aktuálnemu stavu zapísanému v príslušnom registri, do ktorého sa zapisuje a tiež, že označenie Zmluvnej strany objednávateľa v článku 1 tejto Zmluvy zodpovedá názvu podľa zákona o vysokých školách.
	3. Poskytovateľ vyhlasuje, že bez súhlasu objednávateľa nedá do zálohu a ani nepostúpi svoju peňažnú pohľadávku vzniknutú z tohto právneho vzťahu na akúkoľvek tretiu osobu.
2. **Predmet plnenia**
	1. Predmetom plnenia tejto Zmluvy je záväzok poskytovateľa vykonať pre objednávateľa

**„Odborné prehliadky a odborné skúšky elektrických zariadení“** (ďalej len „OPaOS“) podľa podmienok tejto Zmluvy a v súlade so zoznamom ( výkazom - výmerom - rozpočtom), ktorý tvorí neoddeliteľnú prílohu č. 1 tejto Zmluvy, predložený poskytovateľom (ďalej len „predmet plnenia“).

* 1. Predmetom plnenia je záväzok poskytovateľa vykonať OPaOS vyhradených technických zariadení elektrických v zmysle zákona 124/2006 Z.z., Vyhlášky 508/2009 Z. z. a platných EN a STN na mieste plnenia predmetu plnenia na zariadeniach uvedených v prílohe č. 1 tejto Zmluvy.
	2. Poskytovateľ sa zaväzuje vykonať predmet plnenia v súlade s podkladmi podľa článku 3 bod 3.1 tohto článku. Objednávateľ sa zaväzuje predmet plnenia riadne a včas prevziať a zaplatiť za vykonanie predmetu plnenia cenu podľa článku 5 bod 5.3 tejto Zmluvy.
	3. Predmetom plnenia je aj záväzok poskytovateľa, prerokovať nedostatky zistené pri OPaOS s osobou oprávnenou konať vo veciach technických v jednotlivých študentských domovoch, ktorá svojim podpisom potvrdí na všetkých exemplároch správy z OPaOS objasnenie druhu a charakteristiky nedostatkov.
	4. Výsledkom predmetu plnenia sú správy z OPaOS, ktoré budú objednávateľovi predložené v dvoch vyhotoveniach. V správe bude jednoznačne uvedený termín následnej OPaOS.
	5. Poskytovateľ sa zároveň zaväzuje vykonať OPaOS na zariadeniach v študentských jedálňach, ktoré nie sú uvedené v zoznamoch zariadení, a to bezplatne v rozsahu maximálne desiatich zariadení na každom pracovisku jedálne. Ostatné služby nad rámec tejto Zmluvy musia byť odsúhlasené objednávateľom a dohodnuté formou dodatku k Zmluve, pri dodržaní podmienok zákona o verejnom obstarávaní.
1. **Miesto a čas plnenia**
	1. Miestom vykonania predmetu plnenia (ďalej tiež „miesto plnenia“) je :

 - Študentský domov Mladá garda, Račianska 103, 831 02 Bratislava,

 - Študentský domov Jura Hronca, Bernolákova 1, 811 07 Bratislava,

 - Študentský domov Nikosa Belojanisa, Wilsonova 6, 811 07 Bratislava,

 - Študentský domov Mladosť, Staré grunty 5, 842 47 Bratislava,

 - Študentský domov Dobrovičova, Dobrovičova 14, 811 09 Bratislava,

 - Študentský domov Akademik, Mýtna 28, 30, 32 34, 811 07 Bratislava,

 - Študentská jedáleň Mladá garda, Račianska 103, 831 02 Bratislava,

 - Študentská jedáleň Jura Hronca, Bernolákova 1, 811 07 Bratislava,

 - Študentská jedáleň Stavebná fakulta, Radlinského 11, 815 68 Bratislava,

 - Študentská jedáleň Vazovova 5, 812 43 Bratislava,

 - Študentská jedáleň Strojnícka fakulta 5, Námestie slobody 17, 812 31 Bratislava.

* 1. Poskytovateľ sa zaväzuje začať s plnením predmetu plnenia do desiatich pracovných dní odo dňa nadobudnutia účinnosti tejto Zmluvy a predmet plnenia vykonávať priebežne a to tak, že správy o vykonanej OPaOS budú vydané maximálne 1 mesiac pred ukončením platnosti pôvodnej správy. Termín ukončenia predmetu plnenia je do **30.11.2023.**
	2. V prípade, že poskytovateľ zabezpečí vykonanie predmetu plnenia pred lehotou uvedenou v článku 4 bod 4.2 tohto článku je oprávnený upovedomiť objednávateľa o tejto skutočnosti a objednávateľ je povinný v tomto prípade predmet plnenia prevziať aj pred lehotou stanovenou v článku 4 bod 4.2 tohto článku. Poskytovateľovi týmto vzniká nárok na vystavenie a objednávateľovi vzniká nárok na uhradenie záverečnej faktúry podľa podmienok článku 5 bod 5.5 tejto zmluvy.
	3. V prípade, ak počas vykonávania predmetu plnenia tejto Zmluvy poskytovateľ zistí prekážku zo strany objednávateľa, ktorá mu bude brániť v riadnom a včasnom vykonaní predmetu plnenia v zmluvnom čase, je povinný bezodkladne informovať o tom objednávateľa. Objednávateľ túto prekážku bezodkladne odstráni a to podľa charakteru prekážky. O čas odstránenia tejto prekážky sa predĺži čas na vykonanie predmetu plnenia.
	4. Poskytovateľ splní zmluvný záväzok podľa článku 3. tejto Zmluvy riadnym vykonaním predmetu plnenia a jeho odovzdaním objednávateľovi súpisom vykonaných prác a odovzdaním správ z OPaOS. Súpis vykonaných prác a prevzatie správ z OPaOS potvrdí objednávateľ svojim podpisom.
	5. Objednávateľ umožní poskytovateľovi voľný prístup na miesto plnenia predmetu plnenia v čase od 7 30 hod. do 15 00 hod.
	6. Poskytovateľ si nástup na výkon predmetu plnenia dohodne minimálne 24 hodín pred začatím predmetu plnenia s osobou oprávnenou konať vo veciach technických na strane objednávateľa, ktorá zabezpečí poskytovateľovi vstup do vybraných priestorov. OPaOS budú vykonávané za prítomnosti určeného zamestnanca ŠD.
	7. Prístup na miesto výkonu služby mimo času určeného v bode 4.6 môže povoliť prevádzkový riaditeľ ŠD, ktorý je uvedený v bode 1.1.

1. **Cena Predmetu plnenia**

* 1. Cena za vykonanie predmetu plnenia v  rozsahu článku 3. tejto Zmluvy bola stanovená Zmluvou strán podľa zákona č. 18/1996 Z. z. o cenách v znení neskorších predpisov (ďalej tiež „cena predmetu plnenia“).
	2. Cena predmetu plnenia zahŕňa cenu za poskytnutie služby, cenu spotrebného materiálu, cenu dopravy, čistiacich prác a všetkých ostatných nákladov.
	3. Cena za predmet plnenia je stanovená v súlade s cenovou ponukou, ktorá tvorí Prílohu č. 1. tejto Zmluvy vo výške  **XX XXX,XX € bez DPH.**
	4. K cene predmetu plnenia bude účtovaná DPH vo výške zodpovedajúcej platným všeobecne záväzným právnym predpisom v dobe vzniku daňovej povinnosti.
	5. Cena predmetu plnenia bude uhradená zhotoviteľovi za každý kalendárny mesiac, v ktorom bol predmet plnenia vykonávaný a to tak, že vždy do piatich pracovných dní kalendárneho mesiaca nasledujúceho po mesiaci, v  ktorom bol predmet plnenia vykonávaný, odovzdá zhotoviteľ objednávateľovi súpis vykonaných prác za predchádzajúci mesiac, ktorý musí byť odsúhlasený objednávateľom a poskytovateľom Objednávateľ je povinný sa vyjadriť k predloženému súpisu prác do piatich pracovných dní od jeho predloženia poskytovateľom. Na základe odsúhlaseného súpisu prác je poskytovateľ oprávnený vystaviť faktúru za vykonané služby, pričom splatnosť faktúr je dohodnutá na 30 dní od ich preukázateľného doručenia objednávateľovi. Zhotoviteľ sa zaväzuje pri fakturácii uvádzať jednoznačným spôsobom číslo dokladu, ktoré uvádza do kontrolného výkazu DPH.
	6. K cene predmetu plnenia bude účtovaná DPH vo výške zodpovedajúcej platným všeobecne záväzným právnym predpisom v dobe vzniku daňovej povinnosti.
	7. Objednávateľ je oprávnený odmietnuť odsúhlasiť predložený súpis vykonaných prác, ak služby, v ňom uvedené, nie sú zrealizované v súlade s touto Zmluvou.
	8. Poskytovateľ je povinný uvádzať vo faktúre všetky náležitosti v zmysle § 74 zákona č. 222/2004 Z. z. o dani z pridanej hodnoty v platnom znení.
1. **Odovzdanie a prevzatie Predmetu plnenia**
	1. Poskytovateľ je povinný predmet plnenia odovzdať najneskôr v termíne v zmysle bodu 4.2 tejto Zmluvy súpisom vykonaných prác.
	2. Zástupca objednávateľa je povinný zúčastniť sa preberania predmetu plnenia. Za zástupcu objednávateľa sú považované osoby oprávnené konať vo veciach technických uvedené v záhlaví tejto Zmluvy. Pokiaľ sa osoby podľa predchádzajúcej vety preberacieho konania nemôžu zúčastniť, objednávateľ môže týmto úkonom poveriť zodpovedného zástupcu. Zodpovedný zástupca sa na preberaní predmetu plnenia preukáže písomným splnomocnením na zastupovanie objednávateľa.
	3. V súpise vykonaných prác bude aj záznam o odovzdaní revíznych správ.
	4. Dňom podpisu súpisu vykonaných prác oboma účastníkmi Zmluvy sa jednotlivé predmety plnenia považujú za riadne odovzdané.
2. **Niektoré práva a povinnosti poskytovateľa a objednávateľa**
	1. Poskytovateľ sa zaväzuje vykonať predmet plnenia v súlade s podmienkami tejto Zmluvy, s cenovou ponukou (Príloha č.1) poskytovateľa a v súlade so všeobecne záväznými právnymi predpismi.
	2. Poskytovateľ môže vykonať predmet plnenia sám, alebo má právo zadať čiastkové služby tretej osobe - subdodávateľovi. O zadaní predmetu plnenia tretej osobe poskytovateľ informuje objednávateľa.
	3. Objednávateľ sa zaväzuje poskytnúť poskytovateľovi pri vykonávaní predmetu plnenia potrebnú súčinnosť, ktorá spočíva v zabezpečení povolenia vstupov osôb a vozidiel, vyčlenení priestorov na uloženie materiálov, spresní kontaktné osoby pre súčinnosť za objednávateľa.
	4. Poskytovateľ potvrdzuje podpisom tejto Zmluvy, že realizáciu predmetu plnenia budú vykonávať odborne spôsobilí zamestnanci.
	5. Poskytovateľ je povinný zabezpečiť a zodpovedá za to, že jeho zamestnanci a subdodávatelia budú dodržiavať  Príkaz riaditeľa ÚZ ŠDaJ STU č. 2/ 2020 - PR „Zákaz fajčenia v priestoroch Účelového zariadenia študentské domovy a jedálne Slovenskej technickej univerzity v Bratislave (ďalej len „Príkaz“).
3. **Doručovanie**
	1. Účastníci tejto Zmluvy sa dohodli, že všetky písomnosti súvisiace s touto Zmluvou musia byť doručené osobne s písomným potvrdením prevzatia alebo odoslané na adresu druhého účastníka uvedenú v záhlaví tejto Zmluvy.
	2. Akékoľvek oznámenie, pokyn, informácia alebo dokument, určený druhému účastníkovi tejto Zmluvy, bude považovaný za doručený:

 a) pri osobnom doručení v okamihu doručenia s písomným potvrdením prevzatia;

 b) pri odoslaní doporučenou zásielkou v okamihu prevzatia poštovej zásielky, resp.

 v prípade jej neprevzatia adresátom považuje sa za doručenú na štvrtý pracovný

 deň po jej odoslaní.

1. **Skončenie Zmluvy a  sankcie**
	1. Objednávateľ je oprávnený odstúpiť od tejto Zmluvy v prípade jej podstatného a nepodstatného porušenia zo strany poskytovateľa. Podstatným porušením tejto Zmluvy zo strany poskytovateľa sa na účely tohto článku rozumie: porušenie jeho povinnosti vykonať objednaný predmet plnenia v dohodnutom termíne.
	2. Poskytovateľ je oprávnený odstúpiť od tejto Zmluvy v prípade jej podstatného porušenia zo strany objednávateľa. Podstatným porušením tejto Zmluvy zo strany objednávateľa sa na účely tohto článku rozumie: porušenie jeho povinnosti uhradiť splatnú faktúru poskytovateľa za vykonanie jednotlivého predmetu plnenia v súlade s článkom 5. bod 5.5. tejto Zmluvy opakovane o  viac ako 30 dní.
	3. Objednávateľ je oprávnený odstúpiť od Zmluvy tiež v prípade, ak poskytovateľ vstúpil do likvidácie, na jeho majetok bol vyhlásený konkurz alebo povolené vyrovnanie, bol podaný návrh na vyhlásenie konkurzu na jeho majetok alebo na povolenie vyrovnania ako aj vtedy, ak existuje dôvodná obava, že plnenie záväzkov poskytovateľa v zmysle tejto Zmluvy je vážne ohrozené.
	4. V prípade, ak nastanú právne skutočnosti majúce za následok zmenu v právnom postavení poskytovateľa (napr. zmena právnej formy, zmena v oprávneniach konať v mene poskytovateľa) alebo akákoľvek iná zmena majúca priamy vplyv na plnenie zo strany poskytovateľa, je poskytovateľ povinný oznámiť tieto skutočnosti objednávateľovi najneskôr do 10 dní odo dňa, kedy tieto skutočnosti nastali (ďalej len „oznámenie“). Na účely tejto Zmluvy sa účastníci Zmluvy dohodli, že oznámenie má charakter deklaratórny, s tým že dňom jeho doručenia adresátovi sa stáva neoddeliteľnou súčasťou tejto Zmluvy, bez povinnosti uzavrieť dodatok k nej, a to až do času, kým bude uzavretý najbližší dodatok k Zmluve z dôvodu iných právnych skutočností.
	5. Ak tak poskytovateľ neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo odstúpiť od Zmluvy. Uvedenie porušenie Zmluvnej povinnosti sa považuje za podstatné porušenie. Za akúkoľvek inú zmenu sa považuje aj zmena bankového spojenia poskytovateľa, pričom k tomuto oznámeniu predloží poskytovateľ aj potvrdenie príslušnej banky.
	6. Odstúpenie podľa článku 9. bod 9.2., 9.3. a 9.4. tejto Zmluvy je účinné dňom doručenia písomného oznámenia o odstúpení odstupujúcim účastníkom tejto Zmluvy druhému účastníkovi. Nárok na náhradu škody vzniknutý odstupujúcemu účastníkovi tejto Zmluvy z dôvodu jej porušenia druhým účastníkom tejto Zmluvy , ako aj Zmluvnú pokutu dohodnutú v tejto Zmluve pre prípad porušenia niektorej z povinností, týmto nie je dotknutý.
	7. V prípade odstúpenia od tejto Zmluvy ktorýmkoľvek účastníkom tejto Zmluvy je objednávateľ povinný uhradiť poskytovateľovi ku dňu odstúpenia vykonané služby na Predmete plnenia, pokiaľ sú vykonané v zmysle ponuky poskytovateľa a tejto Zmluvy.
	8. Pri nedodržaní termínu ukončenia prác za jednotlivý Predmet plnenia zaplatí poskytovateľ objednávateľovi Zmluvnú pokutu vo výške 0,2 % z celkovej dohodnutej ceny za jednotlivý Predmet plnenia bez DPH za každý deň omeškania. Stanovenú Zmluvnú pokutu môže objednávateľ započítať s faktúrou poskytovateľa, ako vzájomné započítanie pohľadávok a záväzkov.
	9. Pri nedodržaní termínu ukončenia prác zaplatí poskytovateľ objednávateľovi škodu, ktorá bola objednávateľovi preukázateľne spôsobená z dôvodu nesplneného termínu ukončenia prác na Predmete plnenia. Preukázateľná škoda spôsobená objednávateľovi sa môže započítať s faktúrou dodávateľa, ako vzájomné započítanie pohľadávok a záväzkov.
	10. V prípade nemožnosti plnenia predmetu Zmluvy poskytovateľom, je tento povinný zaplatiť objednávateľovi Zmluvnú pokutu vo výške 1 000 €, ibaže nemožnosť plnenia bola spôsobená okolnosťami vylučujúcimi zodpovednosť.
	11. V prípade omeškania objednávateľa so zaplatením ceny za predmet plnenia, je poskytovateľ oprávnený uplatniť voči objednávateľovi úrok z omeškania v zákonom stanovenej výške.
	12. Pri porušení Čl. I, bod (1) Príkazu, podľa ktorého sa zakazuje fajčiť vo všetkých vnútorných a uzavretých vonkajších priestoroch (terasy, balkóny, átriá a pod.) jednotlivých pracovísk ÚZ ŠDaJ, si objednávateľ v zmysle Čl. II., bod (3) Príkazu uplatní voči poskytovateľovi Zmluvnú pokutu vo výške 50 EUR, a to za každé takéto porušenie zákazu fajčiť jeho zamestnancami.
	13. Pri opakovanom porušení zákazu fajčiť zamestnancom poskytovateľa bude v zmysle Čl. II., bod (3) Príkazu takému zamestnancovi poskytovateľa vydaný zákaz vstupu do priestorov ÚZ ŠDaJ a objednávateľ si opätovne voči poskytovateľovi uplatní Zmluvnú pokutu , a to vo výške 50 EUR.
2. **Povinnosti poskytovateľa v oblasti BOZP a OPP**
	1. Poskytovateľ je pre oblasť BOZ, OPP a OŽP povinný:
	2. zabezpečiť dodržiavanie a dodržiavať zásady bezpečnosti a ochrany zdravia pri práci a ochrany pred požiarmi v súlade s ustanoveniami zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „zákon o BOZP“), zákona č. 314/2001 Z. z. o ochrane pred požiarmi v znení neskorších predpisov (ďalej len „zákon o OPP“) a súvisiacich všeobecne záväzných právnych predpisov, BOZP, OPP a OŽP, ako aj pokyny oprávnených osôb objednávateľa
	3. vybaviť svojich zamestnancov príslušnými OOPP a zabezpečiť ich používanie,
	4. pred prvým vstupom na pracovisko objednávateľa preukázateľne zabezpečiť, v spolupráci s objednávateľom, výkon vstupnej inštruktáže BOZP príslušných zamestnancov poskytovateľa na podmienky objednávateľa.
	5. Poskytovateľ je povinný pred nástupom na realizáciu Predmetu plnenia preukázateľne oboznámiť osoby, ktoré budú vykonávať činnosti na Predmete plnenia o  bezpečnosti a ochrane zdravia pri práci a ochrane pred požiarmi v zmysle zákona o BOZP a zákona o OPP v súlade s bodmi uvedenými objednávateľom v zázname z oboznámenia poskytovateľa Predmetu plnenia z BOZP a PO.
	6. Poskytovateľ je povinný pred začatím realizácie Predmetu plnenia potvrdiť záznam z oboznámenia poskytovateľa Predmetu plnenia z BOZP a PO a odovzdať ho objednávateľovi.
	7. Zamestnanci poskytovateľa sú povinní na pracovisku objednávateľa dodržiavať osobitné interné predpisy vydané objednávateľom, s ktorými budú riadne oboznámení pri vstupnej inštruktáži podľa článku 10 bod 10.1 tejto Zmluvy a poskytovateľ preberá zodpovednosť za porušenie týchto osobitných interných predpisov jeho zamestnancami.
	8. Poskytovateľ je povinný bezodkladne oznámiť vznik pracovného úrazu, prevádzkovej havárie, poruchy technického zariadenia alebo požiaru, pokiaľ táto udalosť vznikla činnosťou poskytovateľa v mieste plnenia, aj objednávateľovi s  cieľom zabezpečenia objektívneho vyšetrenia.
	9. Poskytovateľ je povinný označiť pracovné odevy všetkých svojich zamestnancov, pohybujúcich sa na mieste plnenia, názvom poskytovateľa tak, aby toto označenie bolo zreteľné a trvalé.
	10. Poskytovateľ je povinný minimálne jeden deň pred prvým vstupom na miesto plnenia predložiť objednávateľovi zoznam zamestnancov s uvedením mena a priezviska, dátumu narodenia, čísla OP, bydliska, doby pobytu a ŠPZ vozidiel, pre ktoré požaduje poskytovateľ vjazd a vstup na miesto plnenia. Tento zoznam je poskytovateľ povinný v priebehu prác aktualizovať pri každej zmene.
	11. Poskytovateľ je povinný si zabezpečiť všetky oprávnenia a povolenia potrebné na vykonávanie činností, ktoré sú predmetom tejto Zmluvy a je tiež povinný zabezpečiť, aby zamestnanci poskytovateľa, prostredníctvom ktorých vykonáva Predmet plnenia, boli zdravotne a odborne spôsobilí a oprávnení vykonávať služby potrebné k realizácii Predmetu plnenia a preberá zodpovednosť za všetky škody spôsobené objednávateľovi porušením povinnosti podľa tohto bodu Zmluvy.
	12. Aktuálne platné originály dokladov o zdravotnej a odbornej spôsobilosti zamestnancov poskytovateľa alebo ich kópie musí mať poskytovateľ k dispozícii na pracovisku počas celej doby trvania výkonu prác a služieb v priestoroch objednávateľa a na požiadanie ich musí bezodkladne predložiť objednávateľovi k nahliadnutiu pre účely kontroly a vyhotovenia kópií.
	13. Poskytovateľ je povinný vykonať opatrenia na zabezpečenie OPP najmä na miestach so zvýšeným nebezpečenstvom vzniku požiaru a pri činnostiach spojených so zvýšeným nebezpečenstvom vzniku požiaru a vopred informovať o nich objednávateľa.
	14. Skládky odpadu alebo ukladanie materiálu môže poskytovateľ vykonávať len na miestach určených objednávateľom a len v súlade so všeobecne záväznými predpismi na úseku nakladania s odpadom. Je prísne zakázané ukladať odpad na iných ako na to určených miestach. Odpad je nutné separovať. Pokiaľ v Zmluve nie je uvedené inak, poskytovateľ je povinný objednávateľovi bezodkladne odovzdať sprievodné listy nebezpečných odpadov.
	15. Objednávateľ je oprávnený vykonávať kontroly dodržiavania predpisov BOZP, OPP a OŽP poskytovateľom v priestoroch objednávateľa.
	16. V prípade zistenia porušenia predpisov BOZP, OPP a OŽP poskytovateľom, je objednávateľ oprávnený vykonať potrebné opatrenia na zabránenie ďalšiemu porušovaniu, vrátane udelenia zákazu vstupu na určené miesta, zákazu vykonávania určitých prác a služieb alebo prac. postupov alebo vykázania porušovateľov z priestorov objednávateľa. Poskytovateľ zodpovedá za škody, ktoré vzniknú porušením predpisov BOZP, OPP a OŽP.
	17. V prípade jednotlivých porušení týchto podmienok je objednávateľ oprávnený požadovať od poskytovateľa zaplatenie Zmluvnej pokuty vo výške uvedenej v Sadzobníku pokút za porušenie predpisov BOZP, OPP a OŽP. V prípade akéhokoľvek porušenia týchto podmienok ako aj opakovaného porušenia, závažného porušenia alebo veľmi závažného porušenia týchto podmienok objednávateľ oznámi túto skutočnosť Inšpektorátu práce a je oprávnený odstúpiť od Zmluvy s účinnosťou ku dňu doručenia odstúpenia poskytovateľovi. Zaplatenie Zmluvných pokút nemá vplyv na právo objednávateľa domáhať sa náhrady škody.
	18. Tieto povinnosti sú rovnako záväzné aj pre subdodávateľov a ich zamestnancov.
3. **Záverečné ustanovenia**
	1. Práva a povinnosti zúčastnených strán neupravené v Zmluve sa riadia príslušnými

ustanoveniami Obchodného zákonníka, zákonom o verejnom obstarávaní a ďalšími všeobecne záväznými právnymi predpismi platnými a účinnými v Slovenskej republike.

* 1. Zmluva nadobúda platnosť dňom jej podpisu štatutárnymi zástupcami oboch účastníkov Zmluvy. V prípade podpisovania Zmluvy v rôznom čase je dňom platnosti ten deň, v ktorom Zmluvu podpíše posledný účastník Zmluvy.
	2. Táto Zmluva nadobúda  účinnosť dňom nasledujúcim po dni jej zverejnenia v Centrálnom registri zmlúv Úradu vlády Slovenskej republiky.
	3. Akúkoľvek zmenu obsahu tejto Zmluvy, je možné vykonať iba formou písomného a očíslovaného dodatku podpísaného štatutárnymi zástupcami účastníkov Zmluvy, pokiaľ v tejto Zmluve nie je dohodnuté inak.
	4. Účastníci Zmluvy vyhlasujú, že túto Zmluvu pred jej podpisom prečítali, porozumeli jej obsahu, že bola uzatvorená po vzájomnej Zmluve a podľa ich slobodnej vôle a nie v tiesni a za nápadne nevýhodných podmienok. Autentickosť tejto Zmluvy potvrdzujú svojimi podpismi.
	5. Zmluva je vyhotovená v štyroch rovnocenných vyhotoveniach, z ktorých objednávateľ dostane tri vyhotovenia a poskytovateľ jedno vyhotovenie.
	6. Neoddeliteľnú súčasť Zmluvy tvoria jej prílohy:

 Príloha č. 1: Kópia cenovej ponuky - ocenená poskytovateľom

 Príloha č. 2: Fotokópia výpisu z obchodného registra poskytovateľa

 V Bratislave, dňa: V Bratislave, dňa:

 ....................................................... ..........................................................

 Objednávateľ Poskytovateľ

 Ing. František Hulík

 riaditeľ ÚZ ŠDaJ STU